stanford-oval/wikipedia huggingface dataset:
ליאו טיפטון
פילמוגרפיה > קולנוע

| שנה | סרט | תפקיד |
| --- | --- | --- |
| 2011 | הצרעה הירוקה | אנה לי |
| 2011 | טיפש, מטורף, מאוהב (אנ') | ג'סיקה ריילי |
| 2011 | עלמות במצוקה (אנ') | לילי |
| 2013 | מת עליה | נורה |
| 2014 | Buttwhistle | רוז |
| 2014 | מייל ב-4 דקות (אנ') | ליסה רייקארד |
| 2014 | לוסי | קרוליין |
| 2014 | סטוץ כפול | מייגן פאגאנו |
| 2015 | מה שקורה במיסיסיפי (אנ') | ואנסה |
| 2016 | בינינו (אנ') | ורוניקה |
| 2016 | מגפה | סטייסי דרקפורד |
| 2016 | קרב מפוקפק (אנ') | ורה |
| 2016 | כפיה (אנ') | סאדי גלאס |
| 2016 | יציאות הזהב (אנ') | ג'ס |
| 2017 | לילה לבן (אנ') | ג'יני |
| 2018 | עדיף שתתחיל לרוץ (אנ') | סטפאני |
| 2018 | כוכב שבור | מרקי מרלו |
| 2019 | ליל קיץ (אנ') | מל |
| 2022 | תוכנית נקמה (אנ') | אביילין שו |
| 2025 | אהבה ומכות אחרות (אנ') | אשלי |
| יפורסם בהמשך | הבית הארוך (אנ') | שחקנית |
| יפורסם בהמשך | Riddle of Fire | אנה-פריה הוליהוק |
| יפורסם בהמשך | My Twin Is Dead | יפורסם בהמשך |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | הטופ מודל הבאה | עצמה | מקום שלישי בעונה 11 |
| 2008 | המפץ הגדול | עצמה | פרק 7 / עונה 2 |
| 2011 | מצויד | סנדי | 8 פרקים בעונה 2 |
| 2013 | הכוח שבפנים (סדרת טלוויזיה) (אנ') | אשלי | עלילה הנקבעת על ידי הקהל |
| 2014 | סיפור אהבה במנהטן (אנ') | דנה הופקינס | 11 פרקים (לא צולמו יותר) |
| 2015 | ללא גבולות | שאונה | פרק 3 |
| 2015 | המפץ הגדול | וונסה בנט | פרק 8 / עונה 9 |
| 2018 | מרפי בראון | לורן | פרק 7 / עונה 11 |
| 2019 | למה נשים רוצחות | מארי וולסין | הופעה ב-2 פרקים |
| TBA | The Edge of Sleep | קייטי דאוד | סדרה עתידית |
| יפורסם בהמשך | A Friend of the Family | גייל ברכטולד | סדרת טלוויזיה עתידית של Peacock |
הערות שוליים

↑  על אף פרישה זו המשיכ/ה להופיע בהתנדבות באירועי צדקה
↑  במהלך התחרות זכתה פעמיים במקום ראשון בתחרויות המשנה כשאחת מהן הייתה תחרות "נערת השער" שלגביה אמרה טיירה בנקס שזו הייתה התמונה הטובה ביותר שהוצגה בתחרויות הטופ מודל.
↑  הודעת האירוסין
↑  אנלי טיפטון, באתר "מפורסמים
↑  שרון גולן מאירי,'"`UNIQ--nowiki-00000006-QINU`"'‏שחקנ.ית "טיפש, מטורף, מאוהב" יצא.ה מהארון, באתר ‏מאקו‏, 6 ביוני 2021
| --- | --- |
בקרת זהויות :  NLI: 987009445074505171  BNE: XX5323670  BnF: cb16675668z (data)  GND: 1031333851  ISNI: 0000 0003 8142 2987  LCCN: no2012128115  MusicBrainz: f99d5403-24ba-41bb-878c-9dade61953cf  NTA: 390021830  SUDOC: 168986744  VIAF: 261261484   WorldCat (עם VIAF): 261261484
בוזלודז'ה

| --- | --- |

 מידע כללי
 גובה:  1,441 מ' 
 מדינה:  בולגריה 
 מיקום:  בולגריהבולגריה
 רכס הרים:  הרי הבלקן 
 קואורדינטות:  42°44′19″N 25°23′24″E﻿ / ﻿42.738598912669°N 25.389992074678°E﻿ / 42.738598912669; 25.389992074678
  (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור בוזלודז'ה(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור בוזלודז'ה
 
בוזלודז'ה (בבולגרית: Бузлуджа) היא אחת מהפסגות בהרי הבלקן שבבולגריה, שגובהה כ-1441 מטר מעל פני הים. בשנת 1868 היה במקום הקרב האחרון בין כוחות האימפריה העות'מאנית לבין המורדים הבולגרים.
כיום מוכרת הפסגה גם בזכות המבנה של המפלגה הקומוניסטית שנבנה בפסגתה. המבנה נבנה במטרה להנציח את האירועים שהתרחשו במקום בשנת 1891, כאשר סוציאליסטים בהנהגתו של דימיטר בלאגוב, נפגשו מקום במטרה לייסד את המפלגה הסוציאל-דמוקרטית של בולגריה, קודמתה של המפלגה הקומוניסטית של בולגריה. האתר נבנה במשך חמש שנים, ונפתח בשנת 1981. במהלך חמש שנות הבנייה תרמו אזרחי בולגריה שבועיים של עבודה באתר למען המשטר הקומוניסטי.
האתר ידוע בזכות מנורת הכוכב האדום שנמצא בראש המגדל שהיה אבן האודם הגדולה בבלקן ואומרים שהאירה עד לצפון יוון. לאחר נפילת המשטר הקומוניסטי בבולגריה אנשים בזזו את הכוכב ומכרו את אבני האודם, האתר הפסיק להיות מתוחזק וכיום הוא נטוש והרוס, וסגור לכניסת קהל.
דליפת הנפט במפרץ מקסיקו (2010)

כתם הנפט מהדליפה מתפזר בצפון מפרץ מקסיקו, כפי שצולם בידי לוויין של נאס"א ב-24 במאי 2010
דליפת הנפט במפרץ מקסיקו הייתה דליפת נפט מסיבית מתמשכת באזור מפרץ מקסיקו שנחשבת לאסון הסביבתי הימי הגדול ביותר בהיסטוריה. דליפת הנפט החלה כתוצאה מהתפרצות באר נפט תת-מימית ב-20 באפריל 2010. ההתפרצות גרמה לפיצוץ קטלני על גבי אסדת קידוח הנפט "Deepwater Horizon" אשר ממוקמת בשדה הנפט התת-ימי Macondo Prospect, כ-64 ק"מ דרומית לחופי לואיזיאנה. בפיצוץ נהרגו 11 מהקודחים ונפצעו 17 (98 נוספים ששהו על האסדה חולצו ללא פגע).
נשיא ארצות הברית ברק אובמה בתדרוך על דליפת הנפט בתחנת משמר החופים בלואיזיאנה, מאי 2010
אסדת הקידוח הוחכרה מבעלת האסדה, חברת טראנסאושן (Transocean), על ידי תאגיד BP. תאגיד BP נטל אחריות על הנזקים הכרוכים בדליפת הנפט והודיע כי יכבד כל תביעה לפיצויים שתוגש נגדו, אף על פי כן גורמי התאגיד ציינו כי התאגיד אינו אשם באסון משום שאסדת הקידוח הופעלה על ידי אנשי חברת טראנסאושן. ביולי 2015 הוסכם כי תאגיד BP ישלם פיצויים בגובה 18.72 מיליארד דולר.
קצב הדליפה

מקור הדליפה הוא בעומק של 1,500 מטרים מתחת לפני הים. בסוף יוני 2010, הוערך קצב הדליפה ב-35,000 עד 60,000 חביות נפט גולמי ליום (5,500,000 עד 10,000,000 ליטרים ליום), וכתם הנפט כיסה שטח בין 6,500 קילומטרים רבועים ל-180,000 קמ"ר (לשם השוואה, שטחה של מדינת ישראל הוא 22,000 קילומטרים רבועים). קצב זרימת הנפט המדויק איננו ברור - בין היתר משום שתאגיד BP סירב לאפשר לחוקרים לבצע מדידות מדויקות - סוגיה שהייתה נתונה למחלוקת מתמשכת. כמו כן החוקרים גילו כי קיימת גם כמות גדולה של נפט בעומק הים אשר לא נראית לעין מפני השטח.
כמות הנפט שנשפכה לים מוערכת ב-780 מיליון ליטר. לשם השוואה, באסון הנפט של אקסון ואלדז בשנת 1989, נשפכו בין 41 ל-120 מיליון ליטר.
ב-15 ביולי 2010 הודיע תאגיד BP כי הצליח לבלום את הדליפה, וזרימת הנפט לים נפסקה. הבאר הוכרזה רשמית כאטומה ב-19 בספטמבר 2010. אם כי קיימות טענות שהבאר המשיכה לדלוף גם אחר-כך.
פעולות לעצירת הדליפה וטיפול בנזקים

צוותים גדולים פעלו במטרה לחסום את המפרצים ושפכי הנהרות באמצעות מחסומי בלימה צפים ובאמצעות בריקדות-חול שהוצבו לאורך חופי המפרץ. כמו כן, התבצעו מגוון רחב של פעולות על מנת להכיל את הדליפה ולמנוע מהנפט להתפשט ברחבי מפרץ מקסיקו. כמפקד הכוח המטפל, שימש אדמירל ת'אד אלן.
נזקים סביבתיים

הדליפה גרמה לאסון סביבתי שפגע בתעשיית הדיג במפרץ מקסיקו, ובתעשיית התיירות בחופי מפרץ מקסיקו, ובבתי הגידול של מיני עופות רבים. נפגעו בעיקר בעלי חיים ימיים כדוגמת לווייתנים, דולפינים, דגים, סרטנים ועופות דוגמת שקנאים. כדורי זפת המשיכו להתגלות בחופים גם ארבע שנים אחרי שהדליפה נעצרה.
ראו גם

Deepwater Horizon
BP
זיהום נפט
הערות שוליים

↑  '"`UNIQ--nowiki-00000000-QINU`"' BP leak the world's worst accidental oil spill, The Telegraph, 2 August 2010
↑  באתר גל"צ
↑  רונן בודוני,'"`UNIQ--nowiki-00000003-QINU`"'BP: עצרנו את דליפת הנפט במפרץ מקסיקו, באתר ynet, 16 ביולי 2010
↑  Blown-out BP well finally killed at bottom of Gulf
↑  The Macondo Monkey on BP's Back
רבל וילסון

| --- | --- |

 לידה:  2 במרץ 1980 (בת 44) סידני, אוסטרליה 
 שם לידה:  Melanie Elizabeth Bownds 
 מדינה:  אוסטרליה 
 תקופת הפעילות:  מ-2002 
 מקום לימודים:  Tara Anglican School for Girls  תיאטרון האוסטרלי לנוער  בית ספר למשפטים של אוניברסיטת ניו סאות' ויילס  אוניברסיטת ניו סאות' ויילס  UNSW Faculty of Law 
 פרסים והוקרה:  100 נשים (BBC) (2021) 
 פרופיל ב-IMDb
 
רבל מלאני אליזבת' וילסון (באנגלית:  Rebel Melanie Elizabeth Wilson; ‏נולדה ב-2 במרץ 1980) היא שחקנית קולנוע וטלוויזיה וקומיקאית אוסטרלית. זכתה להכרה עולמית בשנת 2012 בזכות תפקידה כ"איימי השמנה" בקומדיה המוזיקלית "פיץ' פרפקט" ובסרטי ההמשך "פיץ' פרפקט 2" ו"פיץ' פרפקט 3".
ביוגרפיה

וילסון נולדה וגדלה בסידני לסו וג'ק, מאמני כלבים. יש לה שתי אחיות, ליברטי ואנליס, ואח בשם רויט.
היא למדה משפטים ואומנויות באוניברסיטת ניו סאות' ויילס שבקינגסטון ומשחק ב"תיאטרון אוסטרליה לנוער".
היא עברה לניו יורק לאחר שזכתה במלגה בין-לאומית מטעם התיאטרון שמומנה על יד הכוכבת האוסטרלית ניקול קידמן.
קריירה

במולדתה התגלתה וילסון בסדרות הקומיות "פיצה" ו-"Monster House" ובסדרת המערכונים "The Wedge". וילסון כתבה ויצרה את המיני סדרה הקומית "Bogan Pride".
את תפקידה הקטן הראשון בהוליווד עשתה בשובר הקופות "גוסט ריידר" בשנת 2007.
ב-2011 השתתפה בקומדיה המצליחה "מסיבת רווקות" בתפקיד ברין הגרה ביחד עם אחיה בדירתה של אנני ווקר.
בשנת 2012 הופיעה וילסון בקומדיה המוזיקלית "פיץ' פרפקט", מהמוצלחות ביותר של אותה השנה, כמו כן שיחקה בשני סרטי ההמשך "פיץ' פרפקט 2" ב-2015 ו"פיץ' פרפקט 3" בשנת 2017. הופעתה בתפקיד "איימי השמנה" זיכתה אותה בביקורות מהללות ובמספר פרסים, מביניהם פרס MTV לפריצת השנה.
בשנת 2012 שיחקה וילסון גם בהפקתו הקומית של ויל פרל "הרווקה" לצידה של קירסטן דנסט, בהפקתו של כריס קולפר "מוכה ברק" בתפקיד מלאני באגס, ובדרמה הרומנטית "למה לצפות כשאתם מצפים" לצד ג'ניפר לופז וקמרון דיאז.
בשנת 2013 השתתפה וילסון בסרטו של מייקל ביי "רווח וכאב" בתפקיד האחות רובין פק, ובשנת 2014, שיחקה בסרט "לילה מוטרף במוזיאון 3: סוד הקבר".
בשנת 2016 שיחקה בקומדיה המצליחה "המדריך לסינגלס" לצידן של דקוטה ג'ונסון, לזלי מאן ואליסון ברי.
בשנת 2019 הפיקה ושיחקה בתפקיד הראשי בסרט הקומדיה הרומנטית "כמה רומנטי", ובסרט "ג'וג'ו ראביט".
בשנת 2022 שיחקה בתפקיד הראשי בסרט "השמיניסטית" של נטפליקס. באוקטובר 2022 פורסם כי וילסון לוהקה לככב בסרט הקומדיה "Rock The Boat" לצד לזלי מאן.
באוקטובר 2024, וילסון הגישה תביעה נגד המפיקים של הסרט "The Deb", זמן קצר לאחר שהסרט הוצג בבכורה בפסטיבל הסרטים הבין-לאומי בטורונטו. בתביעת הנגד, שהוגשה ב-26 בספטמבר, וילסון טוענת כי היא "נחושה להילחם לא רק עבור עצמה, אלא גם עבור הסרט ועבור כל מי שסבל בשקט" מהתנהגויות פסולות של המפיקה אמנדה גוסט. התביעה כוללת תשעה סעיפים המופנים כלפי המפיקים גוסט, גרגור קמרון ווינס הולדן, ומציגה טענות להתנהגות פסולה הכוללת גניבה, בריונות והטרדה מינית. המפיקים הכחישו את טענותיה של וילסון, כינו אותן "שקריות, משמיצות, ומאכזבות", והגישו תביעת דיבה נגדה ב-12 ביולי.
קריירה > חיים אישיים

וילסון אוהדת של קבוצת הפוטבול לוס אנג'לס ראמס.
בשנת 2020, בהיותה בת 40, ביצעה וילסון הליך של הקפאת ביציות. היא סובלת מתסמונת השחלות הפוליציסטיות.
ביוני 2022, חשפה וילסון בחשבון האינסטגרם שלה כי היא בזוגיות עם אישה בשם רמונה אגרומה. בפברואר 2023, התארסו השתיים בדיסנילנד.
בנובמבר 2022, נולדה לה בת באמצעות אם פונדקאית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | Fat Pizza | טולה |  |
| 2007 | גוסט ריידר | בחורה גותית |  |
| 2011 | מסיבת רווקות | בריין |  |
| 2011 | מעט אנשים טובים | דפני ראמי |  |
| 2012 | הרווקה | בקי ארצ'ר |  |
| 2012 | דירות קטנות | רוקי |  |
| 2012 | מוכה ברק | מלארי באגס |  |
| 2012 | למה לצפות כשאתם מצפים | ג'ניס |  |
| 2012 | עידן הקרח 4: יבשת בתנועה | רז | דיבוב |
| 2012 | פיץ' פרפקט | איימי השמנה |  |
| 2013 | רווח וכאב | רובין פק |  |
| 2014 | לילה מוטרף במוזיאון 3: סוד הקבר | טילי |  |
| 2015 | פיץ' פרפקט 2 | איימי השמנה |  |
| 2016 | קונג פו פנדה 3 | מיי מיי | דיבוב |
| 2016 | המדריך לסינגלס | רובין |  |
| 2016 | גרימסבי | דון בוצ'ר |  |
| 2016 | פשוט נהדרת: הסרט | דיילת |  |
| 2017 | פיץ' פרפקט 3 | איימי השמנה |  |
| 2019 | כמה רומנטי | נטלי | גם מפיקה בפועל |
| 2019 | נוכלות עם סגנון | פני ראסט | גם מפיקה |
| 2019 | ג'וג'ו ראביט | פראולין ראם |  |
| 2019 | קאטס | ג'ניאנידוטס |  |
| 2022 | השמיניסטית | סטפני "סטפ" קונווי | גם מפיקה |
| 2022 | The Almond and the Seahorse | שרה |  |
| 2024 | The Deb | ג'נט | גם במאית, תסריטאית ומפיקה |
| TBA | Verona's Romeo & Juliet | גברת קפולט |  |
| יפורסם בהמשך | Rock The Boat |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003–2007 | Pizza | טולה | תפקיד ראשי (עונות 3–5); 23 פרקים |
| 2006–2007 | The Wedge | דמויות שונות | תפקיד ראשי (2 עונות); 48 פרקים גם תסריטאית |
| 2008 | Bogan Pride | ג'ני קראג | תפקיד ראשי; 6 פרקים גם תסריטאית ומפיקה בפועל |
| 2008 | Monster House | פנלופה ווב | תפקיד ראשי; 10 פרקים |
| 2009 | City Homicide | שרה ג'ילברט | פרק: "Dead Weight" |
| 2010 | חוקי המשחק | שרה | פרק: "Les-bro" |
| 2011 | עובדים מצטיינים | רמאית | פרק: "Straight Up Juggahos" |
| 2013–2014 | משתוללות | קימברלי "קימי" בובייר | תפקיד ראשי; 17 פרקים גם יוצרת, תסריטאית ומפיקה בפועל |
| 2015 | Pompidou | ויקי פולרד | פרק: "Hoarder" |
| 2019 | Les Norton | דורין בוגנר | תפקיד ראשי; 10 פרקים |
| 2020 | פוץ' פרפקט | מנחה | תוכנית מציאות; 8 פרקים שודר בערוץ 7 |
| 2020 | LOL: Australia | מנחה | תוכנית בידור; 6 פרקים גם מפיקה בפועל שודר בפריים וידאו |
הערות שוליים

↑  נעמה רק,'"`UNIQ--nowiki-00000000-QINU`"'‏"השמיניסטית": הסרט שהחזיר אותנו לתיכון, ובכלל לא רצינו לחזור, באתר "Time Out ישראל", 19 במאי 2022
↑  Justin Kroll, Justin Kroll,'"`UNIQ--nowiki-00000002-QINU`"'Leslie Mann And Rebel Wilson To Star In Comedy ‘Rock The Boat’ From eOne And Luke Greenfield, Deadline, ‏2022-10-06'"`UNIQ--nowiki-00000002-QINU`"'(באנגלית אמריקאית)'"`UNIQ--templatestyles-00000003-QINU`"'
↑  Dominic Patten, Rebel Wilson Slams ‘The Deb’ Producers With Her Own Lawsuit; “Just The Tip Of The Iceberg,” Star’s Lawyer Insists, Deadline, ‏2024-10-04 (באנגלית אמריקאית)
| פרס פטל הזהב לשחקנית המשנה הגרוע ביותר |
| --- | --- | --- |
| 1980–1999 | איימי אירווינג (1980) ‏•‏‏ דיאנה סקרוויד (1981) ‏•‏‏ איילין קווין (1982) ‏•‏‏ סיביל דנינג (1983) ‏•‏‏ לין-הולי ג'ונסון (1984) ‏•‏‏ בריג'יט נילסן (1985) ‏•‏‏ דום דה-לואיז (1986) ‏•‏‏ דריל האנה (1987) ‏•‏‏ כריסטי מקניקול (1988) ‏•‏‏ ברוק שילדס (1989) ‏•‏‏ סופיה קופולה (1990) ‏•‏‏ שון יאנג (1991) ‏•‏‏ אסטל גטי (1992) ‏•‏‏ פיי דאנאוויי (1993) ‏•‏‏ רוזי אודונל (1994) ‏•‏‏ מדונה (1995) ‏•‏‏ מלאני גריפית' (1996) ‏•‏‏ אליסיה סילברסטון (1997) ‏•‏‏ מריה פיטילו (1998) ‏•‏‏ דניס ריצ'רדס (1999) |  |
| 2000–2019 | קלי פרסטון (2001) ‏•‏‏ מדונה (2002) ‏•‏‏ דמי מור (2003) ‏•‏‏ בריטני ספירס (2004) ‏•‏‏ פריס הילטון (2005) ‏•‏‏ כרמן אלקטרה (2006) ‏•‏‏ אדי מרפי (2007) ‏•‏‏ פריס הילטון (2008) ‏•‏‏ סיינה מילר (2009) ‏•‏‏ ג'סיקה אלבה (2010) ‏•‏‏ דייוויד ספייד (2011) ‏•‏‏ ריהאנה (2012) ‏•‏‏ קים קרדשיאן (2013) ‏•‏‏ מייגן פוקס (2014) ‏•‏‏ קיילי קווקו (2015) ‏•‏‏ קריסטן ויג (2016) ‏•‏‏ קים בייסינגר (2017) ‏•‏‏ קליאן קונוויי (2018) ‏•‏‏ רבל וילסון (2019) |  |
| 2020–הווה | מאדי זיגלר (2020/21) ‏•‏‏ ג'ודי קיי (2021) ‏•‏‏ אדריה ארג'ונה (2022) ‏•‏‏ מייגן פוקס (2023) |  |
| --- | --- |
בקרת זהויות :  NLI: 987011827763305171  PLWABN: 9811302050105606  BIBSYS: 13051635  BNE: XX5330758  BnF: cb167230470 (data)  GND: 1035618052  ISNI: 0000 0003 6059 275X  LCCN: no2012009475  MusicBrainz: aa901baf-be96-4e15-a2b7-5536931e4c7d  NKC: xx0206234  NLK: KAC2020P9044  NTA: 397609973  SUDOC: 192054686  VIAF: 305244024   WorldCat (עם VIAF): 305244024
ורנר ברגנגרין

| --- | --- |
דיוקן מצויר על ידי אמיל שטומפ בשנת 1929
דיוקן מצויר על ידי אמיל שטומפ בשנת 1929
 לידה:  16 בספטמבר 1892 ריגה, האימפריה הרוסית 
 פטירה:  4 בספטמבר 1964 (בגיל 71) באדן-באדן, הרפובליקה הפדרלית של גרמניה 
 שם לידה:  Werner Max Oskar Paul Bergengruen 
 מדינה:  גרמניה 
 מקום לימודים:  אוניברסיטת מרבורג, קתרינאום, Gymnasium Philippinum Marburg, אוניברסיטת מינכן 
 שפות היצירה:  גרמנית 
 יצירות בולטות:  A matter of conscience, Zwieselchen, בפסקה זו 10 רשומות נוספות שטרם תורגמו 
 צאצאים:  Alexander Bergengruen, Nino Luise Hackelsberger 
 מספר צאצאים:  4 
 פרסים והוקרה:  פרס וילהלם ראבה (1951)  צלב המפקד של מסדר המצוינות של הרפובליקה הפדרלית של גרמניה (1957)  אות מסדר ההצטיינות במדעים ואמנויות של גרמניה (1958)  פרס לזכר שילר (1962)  דוקטור לשם כבוד מאוניברסיטת מינכן (1958) 
 
ורנר ברגנגרין (בגרמנית: Werner Bergengruen;‏ 16 בספטמבר 1892 - 4 בספטמבר1964) היה סופר גרמני, יליד ליבוניה.
ביוגרפיה > ילדות וצעירות

ורנר ברגנגרין נולד בשנת 1892 בעיר ריגה שבלטביה, אז בפלך ליבוניה, באימפריה הרוסית כבנם השני של הרופא הגרמני-בלטי ממוצא שוודי פאול אמיל ברגנגרין (1945-1861), בן למשפחה מן המעמד האריסטוקרטי, ושל אשתו, הלנה פון בטליכר. האב, המודאג ממדיניות ההתבוללות - הרוסיפיקציה - שקודמה בתחום החינוך על ידי שלטונות רוסיה, החליט לשלוח את הבן לגרמניה. עם זאת, ברגנגרין הרגיש קשור כל חייו לנוף מכורתו.
בשנים 1903–1908 התחנך ברגנגרין בקתרינאום בליבק, בשנים 1908–1910 בגימנסיית פוליפינום של מרבורג
 ובשנת 1910 התחיל לימודי תאולוגיה לותרנית באוניברסיטת פיליפס במרבורג. במהרה החליף את מגמת הלימודים לשפות גרמאניות ולהיסטוריה של האמנות. בשנת 1910 נרשם כחבר באחוות "נורמניה", אגודת סטודנטים במרבורג. אגודה זו הפכה בשנים 1927–1928 ל"קורפוס" שנודע כ"קונוונט הבוגרים של רודולשטאדט".
המשיך לימודיו באוניברסיטת לודוויג מקסימיליאן של מינכן אך לא סיים עם דיפלומה. בימי מלחמת העולם הראשונה בשנים 1914–1918 התגייס ברגנגרין כמתנדב וכלוטננט בכוחות הגרמנים שכבשו את הארצות הבלטיות. בהשפעת רצח קרובי משפחה על ידי הלוחמים הבולשוויקים בשנת 1919 הצטרף ברגנגרין לצבא האצולה הבלטית ה-Baltische Landeswehr שנלחם בצבא האדום.
ביוגרפיה > פעילותו כפובליציסט וסופר

ב-4 באוקטובר 1919 התחתן ברגנגרין במרבורג עם שרלוטה הנזל (1990-1896), בתו של המתמטיקאי קורט הנזל, אחות המשפטן אלברט הנזל, נינתם של הצייר וילהלם הנזל ושל פאני הנזל, אחות המלחין היהודי פליקס מנדלסון-ברתולדי ונכדתו של משה מנדלסון.
החל מ-1920 עבד ברגנגרין כעיתונאי וב-1922 נסע לברלין, שם ניהל את כתב העת "Ost-Informationen".
באותה שנה פרסם בעיתון " פרנקפורטר צייטונג" את הרומן שלו עם קווים אוטוביוגרפיים Das Gesetz des Atum
(חוקו של אתום). מאוחר יותר התכחש לחיבור זה
ב-1925 התמנה לעורך ראשי של " Baltische Blätter".
הוא חי כסופר עצמאי במינכן ובברלין, בה הצטרף לחוג הספרותי של המו"ל ויקטור אוטו שטומפס והוצאתו לאור "ראבנפרסה". את החוג פקדו גם הפילוסוף ז'אן גבסר (במקור - הנס גבסר) שייסד את ההוצאה לאור, הורסט לאנגה, ואודה שפר, לזמן קצר יואכים מאס, ואלטר אושילבסקי, הרמן קאזאק, רוברט זייץ, ינס היימרייך, רולף בונגס, ורנר הלוויג ואברהרד מקל.
ברגנגרין פרסם מאמרים במגזין הספרות "Der weiße Rabe" ("העורב הלבן") שהוצא לאור בשנים 1932–1934 על ידי שטומפס בהוצאה לאור "Rabenpresse".
ברגנגרין נמנה באותה תקופה לאחד הסופרים הצעירים של מה שנקרא "המהפכה השמרנית". פרסם, בין השאר, בהוצאות לאור ימניות כמו הוצאת פרונדסברג (Frundsberg Verlag) או .Verlag Tradition Wilhelm Kolk.
בסוף שנת 1922 שני ספרים שלו הופיעו בהוצאת גאורג מילר.
ביוגרפיה > בימי המשטר הנאצי

כמו חברו ריינהולד שניידר, נרתע ברגנגרין מהאידאולוגיה הנאצית. הוא דגל בעמדה לאומית-שמרנית, אבל על יסודות נוצריים-הומניסטיים. הרקע המשפחתי - אשתו נחשבה ל"בת-תערובת יהודייה" (מישלינג) בגלל סבתה היהודייה (גרטרוד לבית האהן - 1866–1954) וגם המוצא היהודי של סבתא-רבתא מצד אביה - גרם גם הוא לברגנגרין להיות מרוחק מהנאציזם, אם כי לא העז להתבטא באופן גלוי נגדו.
הרומן הכי מוצלח שלו, "הטירן הגדול והחצר" משנת 1935 נמכר במיליון עותקים והובן על ידי מבקרי המשטר כרמז להתחשבנות מוסתרת עם המשטר. לעומת זאת עיתון המפלגה הנאצית "פלקישר באובכטר שיבח את היצירה כ"רומן גדול על מנהיג"
. הרומן שימש להפקת סרט קולנוע ומחזה ותורגם לחמש עשרה שפות.
כעבור שנה, בשנת 1936 המיר ברגנגרין את דתו יחד עם אשתו לנצרות הרומית-קתולית אצל קפלן הסטודנטים לשעבר, יוהנס פינסק. ב-1937 הסופר סולק מאגודת הסופרים של הרייך (Reichsschrifttumskammer) בנימוק ש"אינך מתאים לעזור בבניית התרבות הגרמנית על ידי פרסומיך הספרותיים". בדו"ח של "המשרד הראשי להערכות פוליטיות" (Gaupersonalamt) במינכן נאמר: "לא הוא ולא ילדיו הם חברים בארגון מפלגתי כלשהו. הוא ומשפחתו אינם משתמשים בברכה הגרמנית "הייל היטלר". עד כמה שידוע אינו מנוי על אף עיתון נאציונל-סוציאליסטי. יש גם לציין שהוא מחובר חזק לשייכות דתית".
עם זאת, קיבל ברגנגרין "היתר מיוחד קבוע" לפרסם. אולם קובץ השירים "Der eternal Kaiser" (1937) משנת והרומן " Am Himmel wie auf Erden" ‏ (1940) נאסרו, כולל להפצה ברדיו או ההקראה.
כמה שירים ביקורתיים מתוך קובץ השירים "Der eternal Kaiser" הופצו בהעתקה מיד ליד או פורסמו בכתב העת המונרכיסטי "Weiße Blättern" במהדורות קטנות. כך למשל. כך גם מסתו "Totenspruch auf einen Vogel" בספטמבר 1936, מאמר רוויו לרומן Der Starost ביוני 1938 והשיר Großer Herbst ב-1942.
חבר תנועת ההתנגדות הנס שול שהכיר את ביגרנגרין באמצעות קארל מוט התרשם מיצירותיו.
בשנת 1942 אחרי שביתו במינכן נהרס בהפצצות האוויריות, עבר ברגנגרין לגור באכנקירך בטירול.
ביוגרפיה > אחרי המלחמה

אחרי סיום מלחמת העולם השנייה במאי 1945 סבר ברגנגרין ש"איש אינו יכול להגיד שלא ידע דבר על הזוועות... מה שקרה במחנות הריכוז כל אחד ידע, אם לא עשה מאמץ ממש לעצום עיניים ולהחריש אוזניים"
.
בשנת 1946 היגר ברגנגרין לשווייץ ואחר כך התגורר למשך שנתיים ברומא. החל משנת 1958 ועד סוף חייו חי בגרמניה המערבית בבאדן-באדן.
ב-1952 הופיע ספרו המוכר ביותר שאחרי המלחמה "Der letzte Rittmeister (1952) שבו הביע ספקנות לגבי ההפתחויות שבתקופה שלאחר המלחמה. דיבר, בין היתר, על "עידן התעשייה" ועל "סטנרדיזציה של ההתנהגות". הוא דגל בעקרונות שמרניים כמו "דבקות במסורת" אם כי לא הטיף להיצמדות נוקשה בדגם זה מול המציאות העכשווית.
חייו הפרטיים

מנישואיו עם שרלוטה לבית הנזל נולדו ארבעה ילדים: אולף (שנפטר בינקותו), לואיזה נינו לימים האקלסברגר (ילידת 1924), מריה לימים שיצה-ברגנגרין (2020-1928) ואלכסנדר ברגנבגרין (יליד 1930). בנו של אלכסנדר, מקסימיליאן ברגנגרין נודע כמבקר ספרות.
ורנר ברגנגרין ומדיה אומנותית אחרת

שירו An die Völker der Erde הולחן בצרפת על ידי נורברט גלאנצברג
הערות שוליים

↑  Chronika, Zeitschrift der ehemaligen Marburger Gymnasiasten
↑  Helge Dvorak Biographisches Lexikon der Deutschen Burschenschaft. Band II: Künstler. Winter, Heidelberg 2018, ISBN 978-3-8253-6813-5, S. 55–58
↑  Normannia Marburg (corpsarchive.de)
↑  Knurriculum vitae, das ist widerwillig verfasster Lebenslauf“, 1957 und 1962, אחר כך ב-  Von Riga nach anderswo oder Stationen eines Lebens
↑  Ernst Klee":  The cultural lexicon for the Third Reich. Who was what before and after 1945.  S. Fischer, Frankfurt am Main 2007, ISBN 978-3-10-039326-5, p. 44
↑  E.Klee
↑   Sönke Zankel - Mit Flugblättern gegen Hitler: Der Widerstandskreis um Hans Scholl und Alexander Schmorell, Köln 2007, S. 234–236.
↑  ציטוט מברגנגרין, מתוך Ernst Klee: Das Kulturlexikon zum Dritten Reich. Wer war was vor und nach 1945. S. Fischer, Frankfurt am Main 2007, S. 44
↑  Der Großtyrann und das Gericht als Film
| --- | --- |
בקרת זהויות :  NLI: 987007258525905171  PLWABN: 9810696140705606  BIBSYS: 90063122  BNE: XX1034684  BnF: cb12082039m (data)  CiNii: DA03520164  GND: 11850939X  HDS: 011551  ISNI: 0000 0000 8122 5201  LCCN: n50007427  LNB: 000000968  NDL: 00433001  NKC: jn19990000704  NLA: 35017645  NLK: KAC200108799  NSK: 000145611  NTA: 069698317  RERO: 02-A002993359  SELIBR: 177573  SNAC: w63z1t0q  SUDOC: 029130549  Trove: 792181  VcBA: 495/126505  VIAF: 44323722   WorldCat (עם VIAF): 44323722
חרדים לאומיים

ישיבת מרכז הרב
בית המדרש בישיבת הר המור
חרדים לאומיים (בראשי תיבות חרד"לים) או תורניים (לעיתים תורניים לאומיים), הוא כינוי לחלק מהדתיים לאומיים, או כקבוצה נפרדת מהם המתאפיינים בשמרנות ובהקפדה הלכתית גבוהה ביחס לאחרות בתוך הציבור הדתי לאומי. על אף השם, אין לה זיקה לציבור החרדי. לפי יאיר שלג, מחוקרי החרדיות הלאומית, המאפיין העיקרי של מגזר זה הוא: "רוב הציונות הדתית נוטה לאמץ ערכים אוניברסליים, כמו שוויון זכויות בין נשים לגברים ומגלה פתיחות וסקרנות כלפי התרבות הכללית המודרנית, שהיא ברובה מערבית, החרד"לים רואים בפתיחות הזו סכנה."
מספרם

בסקר שנערך על ידי תנועת אמונה בשנת 2010, הזדהו 14% מהדתיים הלאומיים כחרדים לאומיים. במחקר של המכון הישראלי לדמוקרטיה משנת 2014 הזדהו 6% מהמשתייכים למחנה הדתי-לאומי כחרדים לאומיים או כתורניים.
השימוש במושג

בשנת תשמ"ד תנועת הנוער עזרא, שעד אז הגדירה עצמה כ"תנועת הנוער החרדי", שינתה את הגדרתה ל"תנועת הנוער החרדי-לאומי", על רקע ניתוק גובר בינה לבין הציבור החרדי ועל מנת להדגיש שמחויבותה לתורה ולמצוות אינה סותרת את הלאומיות, אלא מחייבת אותה. המונח "חרדים לאומיים", ובראשי תיבות "חרד"לים", שימש את יושב ראש תנועת הנוער בני עקיבא, אמנון שפירא, ככינוי גנאי למה שתפס כמגמות של הקצנה דתית ולאומנית בתוך תנועתו. ובהמשך אומץ התואר על ידי חלקים בציונות הדתית, לרבות חלק מבתי הספר. בשנת 1992 תיארה חברת הכנסת דליה איציק מסגרות חינוך דתיות ובהן חרד"ל.[דרוש מקור] בשנת 2010 החליפה תנועת עזרא את הגדרתה שוב, מ"חרדי-לאומי" ל"תורני-לאומי", "מתוך רצון לתת את הדגש על המאור שבתורה במקום על ההסתגרות שמתבטאת בביטוי 'חרדי'. כמו כן השם 'חרדי' נהיה מזוהה עם פלג מסוים באוכלוסייה שהתנועה כבר לא מזדהה איתו." רוב המכונים בכינוי זה אינם משתמשים בו ואינם רואים עצמם כחרדים אלא כתורניים.